Töötukassa juhatuse esimehe Meelis Paaveli sõnul kõneleb töötukassa 2010. aasta tegevuse kohta kõige paremini fakt, et meile usaldati vahendada läbi aegade kõige rohkem tööpakkumisi ja meie toel sai tööle eelmisel aastal üle 50 000 inimese. Veel lisas ta, et käesoleva aasta alguses avatud töötukassa iseteenindusportaal (http://iseteenindus.tootukassa.ee ) muudab inimestel töötukassa kaudu töö leidmise ja tööandjatel tööpakkumiste avaldamise veelgi mugavamaks.    Aastaga usaldasid tööandjad töötukassale vahendada kokku 38 406 erinevat tööpakkumist, mida on ligi kolm korda rohkem kui 2009. aastal. 2010. aasta tööpakkumiste arv ületas kõigi varasemate aastate taseme.